Έντουαρντ Χάμμαν

Ο Έντουαρντ Χάμμαν (Edouard Jean Conrad Hamman, 24 Σεπτεμβρίου 1819-30 Μαρτίου 1888) ήταν Βέλγος ζωγράφος και χαράκτης που ειδικεύτηκε στην απεικόνιση σκηνών από τη ζωή διάσημων καλλιτεχνών, επιστημόνων και ευγενών.

 Βιογραφία 
Ο Χάμμαν γεννήθηκε στις 24 Σεπτεμβρίου 1819 στην Οστάνδη. Ο πατέρας του ήταν δημοτικός υπάλληλος και γραμματέας του Εμπορικού Επιμελητηρίου της Οστάνδης και δημιούργησε ένα ταμείο υπέρ των άπορων ψαράδων και των οικογενειών τους. Λίγα είναι γνωστά για την παιδική και εφηβική ηλικία του Χάμμαν αλλά προφανώς σε νεαρή ηλικία έγινε μαθητής του Φρανσουά-Αντουάν Μποσουέ. Το σχολικό έτος 1837/38 γράφτηκε στη Βασιλική Ακαδημία Καλών Τεχνών της Αμβέρσας. Ήταν επίσης ιδιώτης μαθητής στο εργαστήριο του Nicaise de Keyser. Πιστεύεται ότι ήταν μαθητής του Hendrik Leys, αν και πιστεύεται ότι ο Leys δεν είχε μαθητές.

Έκανε το επίσημο ντεμπούτο του στο καλλιτεχνικό σαλόνι της Γάνδης το 1838, όπου η επαφή του με άλλους καλλιτέχνες τον οδήγησε να επηρεαστεί από το στυλ του Λουί Γκαλέ. Η πρώτη επιτυχία του ήταν στο Σαλόνι των Βρυξελλών το 1842, στην οποία του ανατέθηκε να ζωγραφίσει μια τοιχογραφία, με τίτλο Η θριαμβευτική είσοδος του αρχιδούκα Αλβέρτου και της Ισαβέλλας στην Οστάνδη το 1604, για το δημαρχείο των Βρυξελλών. Δυστυχώς η τοιχογραφία καταστράφηκε κατά τη διάρκεια του Β' Παγκοσμίου Πολέμου. Εκείνη την περίοδο έκανε επίσης αρκετές εικονογραφήσεις για βιβλία του εκδοτικού οίκου J. E. Buschmann.

Το 1846 μετακόμισε στο Παρίσι για περαιτέρω σπουδές στη Σχολή Καλών Τεχνών, όπου τον προσέλκυσαν τα έργα των Joseph-Nicolas Robert-Fleury και Thomas Couture. Το 1849 πραγματοποίησε ένα εκπαιδευτικό ταξίδι στην Ιταλία. Τελικά απέκτησε μεγάλη φήμη στη Γαλλία. Ο Ναπολέων Γ' και η αυτοκράτειρα Ευγενία λάτρευαν το έργο του και το 1863 η γαλλική κυβέρνηση αγόρασε τον πίνακα Η εκπαίδευση του Καρόλου Ε για 4000 φράγκα. Μεταξύ άλλων αξιοσημείωτων έργων του από αυτή την περίοδο είναι έξι πίνακες της ιταλικής ιστορίας, σε παραγγελία του Βίκτωρα Εμμανουήλ Β', και η σειρά Celebrated Composers, η οποία αναπαράγεται και χρησιμοποιείται μέχρι και σήμερα.

Στα μεταγενέστερα χρόνια στράφηκε στη ζωγραφική και στα πορτρέτα, συμπεριλαμβανομένου ενός του βασιλιά Νοροντόμ της Καμπότζης, το οποίο του χάρισε μεγάλη διάκριση σε εκείνη τη χώρα. Ο γιος του, Έντουαρντ Μισέλ Φερντινάντ Χάμμαν (Édouard Michel Ferdinand Hamman, 1854-1952), έγινε σημαντικός τοπιογράφος.

 Διακρίσεις 
 1885''': Αξιωματικός στο Τάγμα του Λεοπόλδου.

 Παραπομπές 

Περαιτέρω μελέτη
 A.P. De Mirimonde, Edouard Hamman et l’histoire de la musique en peinture, in: Jaarboek van het Kon. Museum voor Schone Kunsten te Antwerpen, 1973, pgs. 269-299
 N. Hostyn, Kunstschilder Edouard Hamman. Bondige chronologie van zijn leven en werk, in: Ostendiana III, Ostend, 1978
 Le dictionnaire des Peintres Belges du XIVe siècle à nos jours, Brussels, 1994
 P. Piron, Dictionnaire des artistes plasticiens de Belgique des XIXe et XXe siècles, Lasne, 2003
 Turner, J., Grove Dictionary of Art, Oxford University Press, USA; new edition (January 2, 1996); 
 Edouard Hamman, in Allgemeines Künstlerlexikon'', Vol. 68. Hai – Hammock, Berlin-New York (De Gruyter), 2011

Εξωτερικοί σύνδεσμοι
 ArtNet: Two pages of paintings by Hamman
 Arcadja: Works by Hamman

Κατηγορία:Βέλγοι ζωγράφοι
Κατηγορία:Βέλγοι χαράκτες